**Lotus Cars** er et britisk bilmerke og produsent av sportsbiler.

Lotus Cars ble stiftet i Nord-London i 1952 av Colin Chapman (1928–82) som hadde bygget Lotus-biler på Austin-chassis siden 1948. De etablerte i 1954 Team Lotus som tok flere seiere i Formel 1 1958–94. Lotus flyttet i 1959 produksjonen til Cheshunt. Siden 1966 har de produsert i Hethel ved Norwich der de bruker RAF sine flystriper som testbane for raser og gatebiler.

Chapman døde i 1982. Japanske Toyota var deleier fra 1982 frem til 1986, da Lotus ble solgt til General Motors. Fra 1993 var Lotus eid av italienske Romano Artioli som også eide Bugatti Automobili SpA. Etter dennes konkurs i 1996 ble aksjemajoriteten overtatt av malaysiske Proton, som også iverksatte noe produksjon i Malaysia av den nye Lotus Elise (1996–) som sammen med Lotus Esprit (1976–2004) er fabrikkens mestselgende. I 2017 ble kinesiske Geely hovedeier som i 2019 startet bygging av Lotus-fabrikk i Wuhan.

Lotus har samarbeidet mye med andre bilfirma. Med Ford fikk man i 1966 Lotus Cortina. Fra 1973 overtok Caterham Cars i Surrey rettighetene til videre produksjon av Lotus Seven, som fortsatt (2016) er i produksjon. Rammen til filmbilen De Lorean DMC-12 er fra Lotus Esprit, som ifølge Folkebladet ble kåret i 2005 av BBC til den mest minnerike filmbilen.. På 80-tallet bygget de Lotus Omega (egentlig en Opel). Med Else som basis bygde fabrikken Opel Speedster, Tesla Roadster og andre, forøvrig med aluminiumsramme levert av Norsk Hydro Raufoss sin fabrikk i Worcester (England). Fra 2000-tallet har Lotus brukt en del Toyota-motorer og girsystemer, og en Toyota iQ er basis for hybridbilen Lotus/Proton Ethos (2010). 

Den siste bensindrevne ble Lotus Emira, introdusert i 2022. Fra 2023 leveres den helektriske SUV-en Lotus Eletre med 900 hestekrefter, produsert i Wuhan fra 2023. Hyperbilen Lotus Evija er også planlagt for 2023 med to tusen elektriske hestekrefter.

I Norge ble Lotus i 1964 tatt inn av *Sportscar Import AS*, som i 1969 overlot agenturet til Tom C. Corneliussen, som også bare holdt på i kort tid. I 1987 tok *Autocaro* tak i importen med Lars Tangen som kontaktmann. Det var stille fram til 2000 da *Pit Lane* i Ski drev på et års tid.

Bilder
------

* Colin Chapman avbildet i 1965Colin Chapman avbildet i 1965
* Lotus Mk I (1948) Lotus Mk I (1948)
* Lotus Six (1952–57) Lotus Six (1952–57)
* Lotus Seven (1957–73) Lotus Seven (1957–73)
* Lotus Eleven (1956–58) Lotus Eleven (1956–58)
* Lotus Elite (1958–63) Lotus Elite (1958–63)
* Lotus Elan (1962–75) Lotus Elan (1962–75)
* Lotus Europa (1966–75) Lotus Europa (1966–75)
* Lotus Elite (1974–82) Lotus Elite (1974–82)
* Lotus Eclat (1974–82) Lotus Eclat (1974–82)
* Lotus Esprit (1976–2004) Lotus Esprit (1976–2004)
* Lotus Excel (1982–92) Lotus Excel (1982–92)
* Lotus Elan (1989–95) Lotus Elan (1989–95)
* Lotus Elise (1996–2021) Lotus Elise (1996–2021)
* Lotus 340R (2000) Lotus 340R (2000)
* Lotus Exige (2000–21) Lotus Exige (2000–21)
* Lotus Europa S (2006–10) Lotus Europa S (2006–10)
* Lotus 2-Eleven (2007–11) Lotus 2-Eleven (2007–11)
* Lotus Evora (2009–21) Lotus Evora (2009–21)
* Lotus 3-Eleven (2016–) Lotus 3-Eleven (2016–)
* Lotus Evija (2019–) Lotus Evija (2019–)
* Lotus Emira (2022–) Lotus Emira (2022–)
* Lotus Eletre (2023–) Lotus Eletre (2023–)

Referanser
----------

1. ↑  Jon Winding-Sørensen, Lotus i sitt andre hjemland fra bilnorge.no den 27. april 2019.
2. ↑  Reidar Ingebrigtsen, *Mest minneverdig* i Troms Folkeblad den 25. august 2005.
3. ↑  Lotus langt hjemmefra i bilnorge.no den 30. mars 2022.

Eksterne lenker
---------------

* (en) Offisielt nettsted Rediger på Wikidata

* (en) Lotus vehicles – kategori av bilder, video eller lyd på Commons Rediger på Wikidata

* (en) Lotus Cars – galleri av bilder, video eller lyd på Commons Rediger på Wikidata
* Bilnorge.no sin historie om merket

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data) **·** NKC
 |